Babrūnė

Babrūnė – upelis Vakarų Lietuvoje, Kretingos rajono savivaldybės teritorijos pietvakarinėje ir Klaipėdos rajono savivaldybės šiaurinėje dalyje, Danės kairysis intakas.

Prasideda Raguviškių kaimo žemių pietvakarinėje dalyje, netoli Minijos. Teka pietvakarių, o nuo Jokūbavo – vakarų – šiaurės vakarų kryptimi, lygumomis. Įteka į Akmeną 25,0 km nuo jos žiočių, už Valėnų kaimo, priešais Šlikius, 1,9 km į pietus – pietryčius nuo Kretingos.

Ties Skudžiais 1,3 km ilgio atkarpoje teka Klaipėdos rajono savivaldybės teritorijos šiauriniu pakraščiu. Prie Jokūbavo buvusio žvyro karjero vietoje įrengtas nedidelis tvenkinys.

Prie upės yra Raguviškių, Būdviečių, Jokūbavo, Petrikaičių, Skudžių, Katkų, Vitinių ir Valėnų kaimai.

Pakrantėje esantys kultūros paveldo objektai: Būdviečių šaltinis, Jokūbavo senosios kapinės, Valėnų piliakalnis.

 Etimologija 
Upelio vardu XVI–XVIII a. vadinosi Babrūnių kaimas, kurio žemėje 1776–1780 m. įkurtas Jokūbavo miestelis ir dvaras. Upėvardis kildinamas iš tarmybės bãbras = . Nors formos su bebr- paminėtos anksčiau, bet vietinių gyventojų kalboje buvo vartojamos forma su babr-, pagal kurią, greičiausiai, ir priimta norminė upės vardo forma. Vokiškuose šaltiniuose upė minima kaip Bebrune, Bebruhn, Bebruhne.

 Šaltiniai 

Kategorija:Kretingos rajono upės
Kategorija:Klaipėdos rajono upės